《次韵维心赋次律见一亭二首 其二》
宋代·刘一止

循除春水渐淙淙，心静魔军久已降。未省芳菲谁是伴，不妨鹦燕自成双。

眼中浊酒倾如海，门外清溪欲拟江。会见扶藜添一老，共听疏竹响风窗。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。